Author: Jovan Ćirilov
Alternate names: Jovan Ćirilov; Jovan Čirilov
Born: 1931
Bio: Jovan Ćirilov (Kikinda, 1931.) diplomirao je filozofiju u Beogradu 1955. godine.

Autor je dramskih dela, filmskih scenarija (filmova prikazanih u Veneciji, Moskvi i Puli), romana, više zbirki pesama, teatroloških eseja, knjiga uspomena, antologija drama (srpske savremene drame na engleskom jeziku, engleske i američke savremene drame, najkraćih drama na svetu) i rečnika. Preveo je drame Kristofera Fraja, Brehta, Ženea, Stoparda, Sama Šeparda, Mameta, Marbera i mjuzikla «Kosa». Pisac kolumni, u NIN-u Reč nedelje (od 1986. do danas), dve kolumne nedeljno u Blicu («Pozorištarije» i «Sa rukama u džepovima») i pozorišne dnevnike u listu Ludus.

Bio je na čelu Jugoslovenskog dramskog pozorišta od 1985-1999. godine, a pre toga od 1956. dramaturg u tom pozorištu, kao i u Ateljeu 212 od 1967. do 1985. godine.
Od osnivanja 1967. godine do danas  je umetnički direktor i selektor Bitefa.

Od 2001. do 2007. godine je predsednik Nacionalne komisije Jugoslavije, a potom Srbije, pri Unesku.

Nosilac je francuskog odlikovanja Vitez umetnosti i književenosti (1992).